Aivis Ronis

Aivis Ronis (sündinud 20. mail 1968 Kuldīgas) on Läti diplomaat ja poliitik. Ta oli Läti välisminister 29. aprillist 3. novembrini 2010 ja transpordiminister 25. oktoobrist 2011 1. märtsini 2013.

Ta on lõpetanud Läti Riikliku Ülikooli ajaloo- ja filosoofiateaduskonna.

Aivis Ronis on alates 1991 töötanud Läti välisministeeriumis. Enne seda oli ta teleajakirjanik. Ta on olnud ministeeriumi pressisekretär, 1993–1995 esimene sekretär Läti saatkonnas Stockholmis ning 1998–2000 Läti suursaadik Türgis. 2000–2004 oli ta Läti suursaadik Ameerika Ühendriikides, 2001–2004 ühtlasi suursaadik Mehhikos ning 2004–2005 suursaadik NATO juures. 

2011. aastal andis president Toomas Hendrik Ilves Ronisele Maarjamaa Risti II klassi teenetemärgi.

Viited

Kategooria:Läti välisministrid
Kategooria:Läti suursaadikud
Kategooria:Läti Ülikooli vilistlased
Kategooria:Maarjamaa Risti II klassi teenetemärgi kavalerid
Kategooria:Sündinud 1968
Kategooria:Transpordiministrid